Este diumenge tindrà lloc a Sagunt la IV carrera solidària per a recaptar fons a favor d'Unicef
26 de novembre 2019

![](/media/y4njbrkk/23_c_carrera-solidaria-unicef-1.jpg)  
  

Este diumenge 1 de desembre tindrà lloc a les 11 hores al Port de Sagunt la IV Carrera Solidària a favor d'Unicef ‘Pels drets de la Infància’. La carrera, com tots els anys, està organitzada pels departaments de Joventut i Cooperació Internacional de l'Ajuntament de Sagunt, amb la col·laboració de la regidoria d'Esports i els clubs locals d'atletisme: Atletisme Sagunt i Club Camp de Morvedre. També hi col·laboren empreses com Carrefour, Frit Ravich, Panamà i Importaco.

  

Per a la celebració del Dia dels Drets de la Infància, l'organització de l'acte esportiu posarà a la disposició de la ciutadania diverses activitats per als més xicotets com castells inflables, pintacares, tallers, jocs gegants i de taula i ambientació musical.

  

La carrera tindrà l'eixida en el Casino de la Gerència i tindrà una versió familiar de 2’5 km i una altra competitiva de 5 km. Quant a la modalitat no competitiva, que començarà a les 12 hores, el recorregut podrà gaudir-se corrent, caminant, amb carro de bebé, cadira de rodes, patins, mascota, bicicleta, etcètera. El preu de la inscripció és de 7 euros i inclou la participació de l'adult i del menor. D'eixa quantitat, 5’30 euros aniran destinats al projecte d'Unicef ‘La teua donació canvia vides hui’. D'altra banda, la carrera de 5 km, que sí que és competitiva, té un preu de 7 euros dels quals 4’70 també aniran destinats al projecte d'Unicef i començarà a les 11.00 hores.

  

Les inscripcions de la carrera inclouen bossa de corredor amb samarreta i un sac per al menor. Els interessats podran realitzar la inscripció fins a este dijous 28 de novembre a través del lloc web www.sportmaniac.com.​

![](/media/usql4bho/23_c_cartelcarreraunicef.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/este-diumenge-tindra-lloc-a-sagunt-la-iv-carrera-solidaria-per-a-recaptar-fons-a-favor-d-unicef/ "Facebook")
*   [](http://twitter.com/share?url=https://aytosagunto.es/va/actualitat/este-diumenge-tindra-lloc-a-sagunt-la-iv-carrera-solidaria-per-a-recaptar-fons-a-favor-d-unicef/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-diumenge-tindra-lloc-a-sagunt-la-iv-carrera-solidaria-per-a-recaptar-fons-a-favor-d-unicef/ "Linked In")
*   [](mailto:?body=https://aytosagunto.es/va/actualitat/este-diumenge-tindra-lloc-a-sagunt-la-iv-carrera-solidaria-per-a-recaptar-fons-a-favor-d-unicef/)